Татар мәктәбендә укучы балаларга

татар теленнән мәктәп олимпиадасы өчен **биремнәр**

11 нче сыйныф

**Үткәрү вакыты – 120 минут**

**Максималь балл – 50**

**I. Тестлардан дөрес җавапны билгеләгез.**

1. Ирен-ирен тартыкларының барысы да күрсәтелгән рәтне билгеләгез. **(2 балл)**

а) [д], [т], [з], [с], [л], [н], [ц];

ә) [къ], [гъ], [х], [ң];

б) [м], [н], [ң];

в) [б], [п], [м], [w].

2. Җөмләдәге ТС калыбына туры килә торган иҗекләр саны дөрес күрсәтелгән рәтне билгеләгез. **(2 балл)**

*Кая барсаң да, бер кояш.* (Мәкаль)

а) 3;

ә) 4;

б) 5;

в) 6.

3. Бер мәгънәгә генә ия булган сүзләрдән торган рәтне билгеләгез. **(2 балл)**

а) *суыткыч, бина*;

ә) *баш, койрык*;

б) *кыңгырау, алтын*;

в) *бөдрә, тел*.

4. Җөмләдәге ясалма сүзләр дөрес күрсәтелгән рәтне билгеләгез. **(2 балл)**

*Кеше атналар буе ашамыйча тора ала, әмма сусыз берничә көнгә дә түзә алмый.* (Гомәр Бәширов)

а) *ашамыйча*;

ә) *ашамыйча*, *сусыз*;

б) *ашамыйча*, *сусыз*, *берничә*;

в) *атналар*, *ашамыйча*, *сусыз*, *алмый*.

5. ***6,1; 8/3*** кебек саннарның төркемчәсе дөрес күрсәтелгән рәтне билгеләгез.**(2 балл)**

а) микъдар;

ә) бүлем;

б) чама;

в) тәртип.

6. Кимлек дәрәҗәсендә кулланыла алмый торган сыйфат дөрес күрсәтелгән рәтне билгеләгез. **(2 балл)**

а) *ябык*;

ә) *әче*;

б) *сары*;

в) *ак*.

7. Җөмләнең төре дөрес күрсәтелгән рәтне билгеләгез. **(2 балл)**

*Буяучыга да кереп чыгасым бар.* (Кави Нәҗми)

а) билгеле үтәүчеле бер составлы фигыль җөмлә;

ә) билгесез үтәүчеле бер составлы фигыль җөмлә;

б) гомум үтәүчеле бер составлы фигыль җөмлә;

в) ике составлы җөмлә.

8. Бирелгән җөмләнең төре дөрес күрсәтелгән рәтне билгеләгез. **(2 балл)**

*Таңнар аткан саен,*

*Әткәй утырткан каеннар*

*Сәҗдә кыла, кыйбла якка карап.* (Ришат Низами)

а) тиңдәш иярүле күп иярченле катлаулы кушма җөмлә;

ә) тиңдәш түгел иярүле күп иярченле катлаулы кушма җөмлә;

б) бер-бер артлы иярүле күп иярченле катлаулы кушма җөмлә;

в) иярченле кушма җөмлә.

**II. Теоретик бирем.**

Искергән сүзләр турында белгәннәрегезне языгыз, фикерегезне мисаллар ярдәмендә дәлилләгез. **(8 балл)**

**III. Гамәли һәм иҗади бирем.**

*Биек-биек таулар бар,*

*Тау башында ташлар бар;*

*Өсләренә таш яуса да,*

*Иелмәгән башлар бар.*

(Фәнис Яруллин)

1. ***Тау*** сүзенә фонетик анализ ясагыз. **(3 балл)**

2. ***Биек, башында, бар*** сүзләренең антоним парларын языгыз. **(3 балл)**

3. ***Бар*, *иелмәгән*** сүзләренә морфологик анализ ясагыз. **(6 балл)**

4. Җөмләнең баш кисәкләрен һәм компонент чикләрен билгеләгез, схемасын сызыгыз, җөмләгә билгеләмә бирегез.**(6 балл)**

5. Әлеге тема белән бәйле фикерләрегезне 12-15 җөмләдән торган бәйләнешле текст итеп языгыз. **(8 балл)**